b"\n_START_ARTICLE_\nEl inmortal\n_START_SECTION_\nResum\n_START_PARAGRAPH_\nEl primer narrador explica que la hist\xc3\xb2ria fou trobada en un manuscrit, dins un exemplar de la Il\xc3\xadada de Pope, que Cartaphilus ofereix a una princesa el 1929._NEWLINE_La hist\xc3\xb2ria \xc3\xa9s narrada en primera persona pel protagonista, Marco Flaminio Rufo, un rom\xc3\xa0 que surt a la cerca d'un riu que d\xc3\xb3na la immortalitat a qui hi beu, motivat per la hist\xc3\xb2ria que un genet desconegut li explic\xc3\xa0 abans de morir._NEWLINE_Juntament amb dos-cents soldats i alguns mercenaris, empr\xc3\xa8n el viatge. Alguns dies despr\xc3\xa9s de perdre'ls al desert, troba un riu d'aigua t\xc3\xa8rbola del qual beu sense saber que aquell era el riu que cercava, i que els troglodites que hi vivien a prop eren immortals._NEWLINE_Despr\xc3\xa9s de creuar un gaireb\xc3\xa9 inacabable laberint subterrani, emergeix a la ciutat dels Immortals. A difer\xc3\xa8ncia d'aquest, l'arquitectura del qual respecta les simetries, la ciutat era una ca\xc3\xb2tica construcci\xc3\xb3 sense sentit. _NEWLINE_Quan aconsegueix sortir-ne, descobreix que fora l'esperava un dels troglodites, a qui anomen\xc3\xa0 Argos (el gos d'Ulisses, en l'Odissea). Despr\xc3\xa9s, _NEWLINE_aquest mateix li confessa que era Homer (l'autor d'aquella obra)._NEWLINE_Marco Flaminio Rufo descobreix que la immortalitat \xc3\xa9s una esp\xc3\xa8cie de condemna. La mort d\xc3\xb3na sentit a cada acte davant la possibilitat de ser l'\xc3\xbaltim; la immortalitat li treu._NEWLINE_Al segle X, els immortals es dispersen en la cerca del riu que els alliberi de la seva condici\xc3\xb3; el 4 d'octubre del 1921, al nord d'\xc3\x80frica, el troba."